Димчо Дебелянов
Как жадно гледах в твоите очи…

chitanka.info

Как жадно гледах в твоите очи,

о, дивно хубав цвят на пролетта.

Неугасимий жар на любовта

как жадно чаках в тях да поличи.

И как безумна бе ми радостта,

кога дочух гласът ти да звучи:

— Ела, изгряха твоите лучи —

на щастието златний ден наста.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.